**Kristjan Kombe** (s. 28. maaliskuuta 2000 Kuressaare, Viro) on suomenvirolainen jääkiekkoilija, joka pelaa Mestis-joukkue Joensuun Kiekko-Pojissa. Hän on pelipaikaltaan keskushyökkääjä, mutta Kombe osaa pelata myös laidassa.

Ura
---

### Seuraura

Kombe syntyi Viron Saarenmaalla, mutta hän muutti jo viisivuotiaana perheineen Suomeen. Kombe aloitti jääkiekkoilun Kangasalan Kisassa, josta hän esiirtyi ensin Tampereen Ilveksen ja myöhemmin Hämeenlinnan Pallokerhon junioreihin. Hän oli kaudella 2015–2016 joukkueensa paras pistemies ja syöttäjä sekä C-nuorten SM-karsinnoissa tehopistein 6+13=19 että C-nuorten SM-sarjan runkosarjassa tehopistein 11+19=30.

Kaudella 2018–2019 Kombe oli tehopistein 16+20=36 HPK:n A-nuorten paras pistemies ja hän jakoi joukkueen sisäisen syöttöpörssin voiton Joonas Uimosen kanssa. Pudotuspeleissä Kombe oli HPK:n paras pistemies ja syöttäjä tehopistein 1+5=6. Hän pelasi kauden aikana myös ensimmäiset SM-liigapelinsä seuran SM-liigajoukkueessa, jossa Kombe pelasi kolme runkosarjaottelua ilman tehopisteitä. Hänen ensimmäinen liigapelinsä oli 28. joulukuuta 2018 Vaasan Sportia vastaan. Hänet merkittiin HPK:n kakkosketjun vasempaan laitaan Otto Paajasen ja Eetu Tuulolan viereen. Hän sai ottelussa jääaikaa 10.39 minuuttia. Kombe kärsi myös yhden kahden minuutin jäähyn kampituksesta.

Toukokuussa 2019 Kombe teki HPK:n kanssa kaksivuotisen SM-liigasopimuksen. Hän pelasi kaudella 2019–2020 SM-liigassa kymmenen runkosarjaottelua tehden yhden syöttöpisteen sekä Mestarien liigassa neljä ottelua ilman tehopisteitä. Kombe pelasi suurimman osan kaudestaan HPK:n A-nuorissa. Kauden 2020–2021 hän pelasi kokonaan SM-liigassa ja se oli myös Komben varsinainen tulokaskausi. Hän pelasi 51 runkosarjaottelua tehden kaksi maalia. Hän teki liigauransa avausmaalin 9. tammikuuta 2021 vieraissa Vaasan Sportia vastaan.

Toukokuussa 2021 Kombe teki vuoden mittaisen ja kaksisuuntaisen KHL-sopimuksen Jokereiden kanssa. Samalla hänen vahvistettiin siirtyvän kaudeksi 2021–2022 Mestis-joukkue Kiekko-Vantaan vahvuuteen. Kombe pelasi siellä suurimman osan kaudestaan. Hän oli tehopistein 8+22=30 joukkueen paras syöttäjä Roope Elimäen kanssa sekä sijoittui sisäisessä pistepörssissä kolmanneksi. Kombe pelasi kauden aikana Jokereissa kolme KHL-ottelua tehden yhden maalin.

Kaudeksi 2022–2023 Kombe teki Kiekko-Vantaan kanssa vuoden mittaisen sopimuksen. Hänen sopimuksensa kuitenkin purettiin ennen kauden alkua syyskuussa ja Kombe siirtyi Joensuun Kiekko-Poikiin loppukauden mittaisella sopimuksella. Kauden 2023–2024 Kombe aloitti erinomaisesti, ja hänet valittiin lokakuun kuukauden pelaajaksi. Hän teki lokakuun kahdeksassa pelissä tehopisteet 6+4=10, johti kuun loputtua Mestiksen piste- ja maalipörssiä, kantoi joukkueensa kultaista kypärää ja oli saanut eniten peliaikaa ottelua kohden Mestiksen hyökkääjistä.

### Maajoukkueura

Kombe edusti Viroa IB-divisioonan MM-kilpailuissa vuonna 2022. Hän voitti joukkueen sisäisen syöttöpörssin kolmella syöttöpisteellään ja sisäisen tehotilaston lukemalla +2. Kombe pelasi ensi pelinsä Viron A-maajoukkueessa syksyn 2021 Baltic Hockey Challengessa.

Kombe pelasi myös alle 20-vuotiaiden IB-divisioonan MM-kilpailuissa vuonna 2020, jolloin hän toimi Viron varakapteenina. Kombe valittiin myös IIA-divisioonan MM-joukkueeseen vuoden 2019 turnaukseen, mutta hän kuitenkin perui osallistumisensa turnaukseen ja päätti liittyä Suomen alle 20-vuotiaiden maajoukkueeseen helmikuussa 2019. Kombe edusti Suomea kaikkiaan seitsemässä nuorten maaottelussa, mutta palasi myöhemmin edustamaan Kansainvälisen jääkiekkoliiton virallisissa turnauksissa Viroa.

Kombe on pelannut myös kaksi ottelua Viron alle 18-vuotiaiden maajoukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | HPK | A-SM | 3 | 0 | 0 | 0 | 0 | – | – | – | – | – |
| 2017–2018 | HPK | A-SM | 47 | 5 | 12 | 17 | 12 | 4 | 0 | 1 | 1 | 0 |
| 2018–2019 | HPK | A-SM | 48 | 10 | 26 | 36 | 10 | 6 | 1 | 5 | 6 | 2 |
|  | HPK | SM-liiga | 3 | 0 | 0 | 0 | 2 | – | – | – | – | – |
| 2019–2020 | HPK | A-SM | 37 | 9 | 21 | 30 | 4 | 1 | 0 | 1 | 1 | 0 | JMMd1 B | 5 | 2 | 2 | 4 | 0 |
|  | HPK | SM-liiga | 10 | 0 | 1 | 1 | 2 | – | – | – | – | – |
| 2020–2021 | HPK | SM-liiga | 51 | 2 | 0 | 2 | 8 | – | – | – | – | – |
| 2021–2022 | Jokerit | KHL | 3 | 1 | 0 | 1 | 2 | – | – | – | – | – | MMd1 B | 4 | 0 | 3 | 3 | 4 |
|  | Kiekko-Vantaa | Mestis | 44 | 8 | 22 | 30 | 18 | 3 | 0 | 0 | 0 | 4 |
| 3 kautta | yhteensä | SM-liiga | 64 | 2 | 1 | 3 | 12 | – | – | – | – | – |
| 1 kausi | yhteensä | KHL | 3 | 1 | 0 | 1 | 2 | – | – | – | – | – |
| 1 kausi | yhteensä | Mestis | 44 | 8 | 22 | 30 | 18 | 3 | 0 | 0 | 0 | 4 |

Lähteet
-------

* Kristjan Kombe The Internet Hockey Databasessa (englanniksi)
* Kristjan Kombe Eurohockey-sivustolla (englanniksi)
* Kristjan Kombe *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Kristjan Kombe *Elite Prospects*. Everysport Media Group AB.  (englanniksi)
2. ↑  Tilastot *liiga.fi*. Jääkiekon SM-liiga Oy. Viitattu 28.12.2018.
3. ↑  Vinni, Raul: Kuressaarest pärit hokimees sihib Soome kõrgliigat *arhiiv.saartehaal.ee*.  4.12.2018. TÜ Oma Saar.  Arkistoitu 21.12.2021. Viitattu 15.5.2019. (viroksi)
4. ↑  Elite Prospects - HPK U16 *eliteprospects.com*. Everysport Media Group AB. Viitattu 15.5.2019. (englanniksi)
5. ↑  Elite Prospects - HPK U20 *eliteprospects.com*. Everysport Media Group AB. Viitattu 15.5.2019. (englanniksi)
6. ↑  Kokoonpanot *liiga.fi*.  28.12.2018. Jääkiekon SM-liiga Oy. Viitattu 28.12.2018.
7. ↑  Ottelutilastot *liiga.fi*.  28.12.2018. Jääkiekon SM-liiga Oy. Viitattu 28.12.2018.
8. ↑  Otteluseuranta *liiga.fi*.  28.12.2018. Jääkiekon SM-liiga Oy. Viitattu 28.12.2018.
9. ↑  Hallitseva mestari HPK julkaisi ensi kauden joukkueen rungon − mukana tehokanukki Kunyk ja konkaripakin jatkosopimus *Jatkoaika.com*.  10.5.2019. Jatkoaika r.y. Viitattu 15.5.2019.
10. ↑  Otteluseuranta *liiga.fi*.  9.1.2021. Jääkiekon SM-liiga Oy. Viitattu 10.1.2021.
11. ↑  Kivistö jatkaa, neljälle uudelle pelaajalle kahden suunnan sopimukset *Jokerit.com*.  3.5.2021. Jokerit Hockey Club Oy.  Arkistoitu 21.12.2021. Viitattu 4.5.2021.
12. ↑  Näitä Jokeri-pelaajia nähdään ensi kaudella Kiekko-Vantaassa *kiekko-vantaa.fi*.  21.4.2020. Kiekko-Vantaa Hockey Oy. Viitattu 4.5.2021.
13. ↑  Elite Prospects - Kiekko-Vantaa *eliteprospects.com*. Everysport Media Group AB. Viitattu 19.5.2022. (englanniksi)
14. ↑  Kristjan Kombe jatkaa Kiekko-Vantaassa *kiekko-vantaa.fi*.  18.5.2022. Kiekko-Vantaa Hockey Oy. Viitattu 19.5.2022.
15. ↑  Kristjan Komben sopimus purettu *kiekko-vantaa.fi*.  16.9.2022. Kiekko-Vantaa Hockey Oy. Viitattu 17.9.2022.
16. ↑  Hyökkäys vahvistuu - Kombe Kiekko-Poikiin! *joensuunkiekkopojat.fi*.  17.9.2022. Joensuun Kiekko-Pojat Oy. Viitattu 17.9.2022.
17. ↑  Mestiksen kuukauden pelaaja – Kristjan Kombe *mestis.fi*. Viitattu 3.11.2023.
18. ↑  Elite Prospects - Estonia *eliteprospects.com*. Everysport Media Group AB. Viitattu 19.5.2022. (englanniksi)
19. ↑  Kristjan Kombe Viron maajoukkueeseen *kiekko-vantaa.fi*.  3.11.2021. Kiekko-Vantaa Hockey Oy. Viitattu 19.5.2022.
20. ↑  Estonian National Team roster for the upcoming 2019 IIHF Ice Hockey U20 World Championship *eestihoki.ee*.  8.1.2019. Eesti Jäähokiliit.  Arkistoitu 28.4.2019. Viitattu 15.5.2019. (englanniksi)
21. ↑  Iilomo, Sami: Kakon, Heiskasen ja Laineen jalanjäljillä − Tarkastelussa Liigan nuoret tulevaisuuden tähdet *Jatkoaika.com*.  5.9.2019. Jatkoaika r.y. Viitattu 12.2.2020.
22. ↑  Tuleva U20-leijonaluotsi Pennanen puolustaa Helmistä ja Kenigiä – "En aina tunnista julkista keskustelua" *hameensanomat.fi*.  3.1.2020. Hämeen Sanomat Oy. Viitattu 19.5.2022.

JoKP – Mestis
4 Luusuaniemi |
5 Koponen (**C**) |
6 Petrovický |
10 Heiskari |
11 Taskula |
12 Romppanen |
13 Villanen |
16 Kekarainen |
17 Gatijatov |
19 Brygger (**A**) |
20 Vatanen |
23 Korjus |
24 Juvonen |
26 Hattunen |
27 Lindroos |
32 Lehikoinen |
34 Sivonen |
35 Ahopelto |
39 Pennanen |
59 Kankkunen |
76 Karjalainen |
77 Puhakka |
81 Matikainen |
84 Šille |
86 Kerkkänen (**A**) |
89 Kombe |
90 Galbavý |
96 Kusý  

Valmentajat Karjalainen – Rämö – Pyykkö